ศูนย์บริการการพัฒนาปลวกแดงตามพระราชดำริ จังหวัดระยอง วางแผนดำเนินการสนองพระราชดำริต่อเนื่องในปี 2565
นายเข้มแข็ง ยุติธรรมดำรง อธิบดีกรมส่งเสริมการเกษตร กล่าวว่า ตามที่กรมส่งเสริมการเกษตรได้รับมอบหมายให้เป็นหน่วยงานหลักในการขับเคลื่อนการดำเนินงานของศูนย์บริการการพัฒนาปลวกแดงตามพระราชดำริ จังหวัดระยอง ร่วมกับหน่วยงานในสังกัดกระทรวงเกษตรและสหกรณ์ กรมส่งเสริมการเกษตร โดยสำนักงานส่งเสริมและพัฒนาการเกษตรที่ 3 จังหวัดระยอง รับผิดชอบดำเนินกิจกรรมอย่างต่อเนื่อง นายเข้มแข็ง ยุติธรรมดำรง อธิบดีกรมส่งเสริมการเกษตร กล่าวว่า ตามที่กรมส่งเสริมการเกษตรได้รับมอบหมายให้เป็นหน่วยงานหลักในการขับเคลื่อนการดำเนินงานของศูนย์บริการการพัฒนาปลวกแดงตามพระราชดำริ จังหวัดระยอง ร่วมกับหน่วยงานในสังกัดกระทรวงเกษตรและสหกรณ์ กรมส่งเสริมการเกษตร โดยสำนักงานส่งเสริมและพัฒนาการเกษตรที่ 3 จังหวัดระยอง รับผิดชอบดำเนินกิจกรรมอย่างต่อเนื่อง ในปี 2564 ศูนย์บริการดังกล่าวมีความก้าวหน้าในการดำเนินงานที่สำคัญ อาทิ จัดทำแปลงเกษตรทฤษฎีใหม่ พื้นที่ 21 ไร่ จัดทำแปลงทดสอบเทคโนโลยีเพื่อพัฒนาการเกษตรตามหลักปรัชญาเศรษฐกิจพอเพียง จัดทำแปลงขยายผลข้าวพันธุ์ กข.87 ในพื้นที่ตำบลหนองตะพาน อำเภอบ้านค่าย และส่งเสริมเกษตรกรผู้เลี้ยงไก่ไข่ในพื้นที่ตำบลบางบุตร อำเภอบ้านค่าย เน้นสำหรับการบริโภคในครัวเรือนเป็นหลัก ดำเนินการศึกษาวิจัย เช่น การศึกษาศักยภาพของพืชคลุมดินที่ปลูกร่วมกับต้นทุเรียน การศึกษาประสิทธิภาพการใช้ขมิ้นชันผงต่อสมรรถภาพการเจริญเติบโตและคุณภาพซากในไก่พื้นเมืองเหลืองหางขาวกบินทร์บุรี และการใช้ประโยชน์จากเนื้อปลาหมอสีคางดำเพื่อลดต้นทุนในการเลี้ยงปูทะเล ขยายผลเกษตรกรสู่เกษตรกรต้นแบบ ซึ่งปัจจุบันมีเกษตรกรตัวอย่างทั้งสิ้น 268 ราย สำหรับในปี 2565 กรมส่งเสริมการเกษตร มีแผนจะดำเนินการพัฒนาแปลงเกษตรทฤษฏีใหม่ให้มีความสมบูรณ์ยิ่งขึ้น โดยจะดำเนินงานวิจัยและพัฒนาควบคู่กัน รวมถึงการพัฒนาหลักสูตรการอบรมและฐานเรียนรู้ให้ทันสมัยและสอดคล้องกับความต้องการของผู้ที่จะเข้ามาศึกษาดูงานและการขยายผลองค์ความรู้ของศูนย์ไปสู่เกษตรกรต้นแบบ และพัฒนาเกษตรกรต้นแบบให้เป็นศูนย์การเรียนรู้ เพื่อขยายผลไปยังเกษตรกรรอบข้างต่อไป ศูนย์บริการการพัฒนาปลวกแดงตามพระราชดำริ จังหวัดระยอง จัดตั้งขึ้นตามพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยได้ทรงพระราชทานแนวทางการพัฒนา 4 ข้อคือ ให้พัฒนาด้านการเกษตร โดยเฉพาะด้านปศุสัตว์ การประมง เพื่อการบริโภคและสำรองอาหารไว้ในยามวิกฤต มูลสัตว์ทำเป็นเชื้อเพลิงและปุ๋ยปรับปรุงดิน ให้มีศูนย์ฝึกปฏิบัติการด้านการประกอบอาชีพ ให้จัดเป็นศูนย์กลางส่งเสริมการเลี้ยงปศุสัตว์ โดยให้ประชาชนขอยืมพ่อพันธุ์ แม่พันธุ์ที่ดีไปผสม หรือเลี้ยงแล้วส่งลูกคืน หรือขายให้ราษฎรนำไปเลี้ยงและให้มีศูนย์พัฒนาการเกษตรที่ราษฎรจะได้ศึกษาและเยี่ยมชม เพื่อนำเอารูปแบบไปปรับปรุงไร่นาของตนเอง